CELEX: 62017TN0013
Language: fi
Date: 2017-01-12 00:00:00
Title: Asia T-13/17: Kanne 12.1.2017 – Europa Terra Nostra v. parlamentti

27.2.2017   
            
            
               FI
            
            
               Euroopan unionin virallinen lehti
            
            
               C 63/40
            
         Kanne 12.1.2017 – Europa Terra Nostra v. parlamentti
   (Asia T-13/17)
   (2017/C 063/53)
   Oikeudenkäyntikieli: saksa
   
      Asianosaiset ja muut osapuolet
   
   
      Kantaja: Europa Terra Nostra e.V. (Berliini, Saksa) (edustaja: asianajaja P. Richter)
   
      Vastaaja: Euroopan parlamentti
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa vastaajan 12.12.2016 tekemän päätöksen (nro FINS-2017-30) I.4.1 artiklan, joka koskee ennakkomaksun määrän alentamista 33 prosenttiin vahvistetusta enimmäismäärästä sekä vakuuden määräämistä
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Kanneperusteet
   
   Kantaja vetoaa kanteensa tueksi kahteen kanneperusteeseen.
   
               1.
            
            
               Ensimmäinen kanneperuste: Perussopimusten sekä niiden täytäntöönpanossa sovellettavien oikeusnormien rikkominen
               
                           —
                        
                        
                           Kantaja väittää, että asetuksen (EU, EURATOM) N:o 966/2012 (1) 134 artiklan 2 kohdan ja delegoidun asetuksen (EU) N:o 1268/2012 (2) 206 artiklan 1 kohdan mukaan vakuutta ei voida vaatia, kun on kyse vähäisistä avustuksista.
                        
                     
                           —
                        
                        
                           Lisäksi vastaajalla ei ole tarvetta vakuuteen, koska ”Alliance for Peace and Freedomia” (jäljempänä APF) vastaan suunnattu tarkastelua koskeva pyyntö on täysin aiheeton ja ilmeisen perusteeton.
                        
                     
                           —
                        
                        
                           Lisäksi vastaaja on viivyttänyt tahallisesti APF:ää vastaan aloitettua tarkastelumenettelyä yli puoli vuotta ja tällä tavoin itse aiheuttanut väitetyn vakuustarpeensa.
                        
                     
                           —
                        
                        
                           Lisäksi toimenpiteet osoittautuivat suhteettomiksi, koska kantaja ei voi asettaa vakuuksia, ja sitä uhkaa taloudellisen tuen poistamisen johdosta taloudellisen olemassaolon edellytysten tuhoutuminen, mikä johtaa poliittisen kilpailun vääristymiseen. Tämä tarkoittaa vakavaa puuttumista kantajan perusoikeuksiin eli sananvapauteen ja kokoontumisvapauteen (Euroopan unionin perusoikeuskirjan 11 ja 12 artikla).
                        
                     
         
               2.
            
            
               Toinen kanneperuste: harkintavallan väärinkäyttö
               Kantaja väittää lisäksi, että vastaaja on käyttänyt harkintavaltaansa väärin. Se katsoo, että vastaajan toimissa on kyse puhtaasti poliittisesti perustellusta järjestelystä, jolla epäsuosiossa olevalta poliittiselta puolueelta ja siihen liittyvältä säätiöltä poistetaan taloudellinen tuki ja tällä tavoin manipuloidaan poliittista kilpailua unionissa.
            
         
      (1)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU), Euratom) N:o 966/2012 (EUVL 2012, L 298, s. 1).
   
      (2)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) N:o 1268/2012 (EUVL 2012, L 362, s. 1).